Leonardo De Lorenzo
Leonardo De Lorenzo (29. august 1875 Viggiano – 29. juuli 1962 Santa Barbara) oli itaalia flötist. De Lorenzo alustas flöödiõpinguid Napoli muusikakoolis. Hiljem sai temast üks Itaalia tunnustatumaid flötiste. Aastal 1909 emigreerus ta Ameerika Ühendriikidesse. Solistina esines ta koos mitme nimeka kollektiiviga, sealhulgas New Yorgi sümfooniaorkestri, Minneapolise sümfooniaorkestri, Los Angelese filharmoonikute ja Rochesteri filharmoonilise orkestriga. Aastatel 1923–1935 oli ta Eastmani muusikakoolis flöödiõpetaja.